ભારત રત્નથી સન્માનીત દેશનાં બે વ્યક્તિત્વને એઆઇબી દ્વારા ખુબ જ ગંદી રીતે રજુ કરવામાં આવ્યા હતા. આ વીડિયો એઆઇબીનાં કોમેડિયન તન્મય ભટ્ટે બનાવ્યો છે. જેમાં સચિન તેંડુલકર અને લત્તા મંગેશકર માટે ખુબ જ વિવાદિત શબ્દોનો ઉપયોગ કરવામાં આવ્યો છે. આ બંન્ને પર ખુબ જ અભદ્રપ્રકારની કોમેડી કરવામાં આવી છે. સોશ્યલ મીડિયા પર આ વીડિયોની ખુબ જ ટીકા થઇ રહી છે. આ વીડિયો હવે સૌ કોઇનાં નિશાન પર છે. અનુપમ ખેર, રિતેશ દેશમુખ જેવા સેલેબ્રિટી પણ આ વિડિયોની ખુબ જ આલોચનાં કરી ચુક્યા છે.